OpenLLM-France/wikimedia huggingface dataset:
# Campionats d'Europa de ciclisme en pista

Els Campionats d'Europa de ciclisme en pista són els campionats continentals d'Europa de ciclisme en pista. Consten de diferents proves tant en categoria masculina com femenina. La Unió Europea de Ciclisme és l'encarregada de la seva organització.
Algunes proves es porten disputant des de finals de segle xix. El 2010, la competició es va reagrupar en categoria professional i competint en les mateixes proves que als Jocs Olímpics.

## Les proves
### Campionats d'Europa masculins

* Velocitat individual, des de 1894
* Mig fons darrere moto, des de 1896
* Madison, des de 1949
* Òmnium, des de 1956
* Derny, des de 1961
* Keirin, des de 2010
* Persecució per equips, des de 2010
* Velocitat per equips, des de 2010
* Cursa per punts, des de 2011
* Quilòmetre contrarellotge, des de 2014
* Persecució individual, des de 2014
* Scratch, des de 2014
* Cursa per eliminació, des de 2015

### Campionats d'Europa femenins

* Òmnium, des de 1997
* Keirin, des de 2010
* Velocitat individual, des de 2010
* Velocitat per equips, des de 2010
* Persecució per equips, des de 2010
* Cursa per punts, des de 2011
* 500 metres, des de 2014
* Persecució individual, des de 2014
* Scratch, des de 2014
* Cursa per eliminació, des de 2015
* Madison, des de 2016

## Edicions

| Any | País | Seu | Velòdrom |
| 2010 | Polònia | Pruszków | BGŻ Arena |
| 2011 | Països Baixos | Apeldoorn | Omnisport Apeldoorn |
| 2012 | Lituània | Panevėžys | Cido Arena |
| 2013 | Països Baixos | Apeldoorn | Omnisport Apeldoorn |
| 2014 | França | Baie-Mahault | Vélodrome Amédée Détraux |
| 2015 | Suïssa | Grenchen | Vélodrome suisse |
| 2016 | França | Saint-Quentin-en-Yvelines | Vélodrome de Saint-Quentin-en-Yvelines |
| 2017 | Alemanya | Berlín | Velòdrom de Berlín |
| 2018 | Regne Unit | Glasgow | Emirates Arena |

## Vegeu també

* Campionats d'Europa de ciclisme en ruta
* Campionats del món de ciclisme en pista
* Campionats d'Àfrica de ciclisme en pista
* Campionats Panamericans de ciclisme en pista
* Campionats d'Àsia de ciclisme en pista
* Campionats d'Oceania de ciclisme en pista

## Enllaços externs

* Web de la UEC Arxivat 2016-10-24 a Wayback Machine.
# María Dolores Mollá Soler

María Dolores Mollá Soler (Alacant, 29 de novembre de 1946) és una política valenciana, diputada a les Corts Valencianes en la V Legislatura.
És llicenciada en filosofia i lletres i des de 1969 ha estat professora de francès a diversos instituts d'ensenyament secundari. De 1992 a 1999 fou directora de l'Institut Jorge Juan d'Alacant. Militant del PSPV-PSOE, fou escollida diputada a les eleccions a les Corts Valencianes de 1999, on fou presidenta de la Comissió de Política Social i Ocupació de les Corts Valencianes. En 2003 no es presentà a la reelecció i en 2004 fou nomenada membre del Consell Social de la Universitat d'Alacant.

## Referències

* ↑ «Fitxa de les Corts Valencianes». Arxivat de l'original el 2015-07-21. [Consulta: 17 juliol 2015].
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.377. ISBN 9788495484802.
# Pelates octolineatus

Pelates octolineatus és una espècie de peix pertanyent a la família dels terapòntids.

## Descripció

Pot arribar a fer 28 cm de llargària màxima. Té 12 espines i 9 radis tous a l'aleta dorsal i 3 espines i 7 radis tous a l'anal.

## Alimentació

És omnívor.

## Hàbitat

És un peix marí i d'aigua salabrosa, demersal i de clima subtropical que viu a les zones costaneres.

## Distribució geogràfica

Es troba a l'Índic oriental: és un endemisme del sud d'Austràlia.

## Observacions

És inofensiu per als humans.

## Referències

* ↑ Catalogue of Life (anglès)
* ↑ Jenyns, Leonard. Darwin, Charles (editor). Fish (pdf) (en anglès). volum 4 de The zoology of the voyage of H. M. S. Beagle, under the command of Captain Fitzroy, R. N., during the years 1832 to 1836. Londres: Smith, Elder, and Co., 1842, p. 92.
* ↑ The Taxonomicon (anglès)
* 1 2 3 4 Luna, Susan M. «Pelates octolineatus (Jenyns, 1840) Western striped grunter» (en anglès). FishBase.
* ↑ Gomon, M.F., C.J.M. Glover i R.H. Kuiter (eds.), 1994. The fishes of Australia's south coast. State Print, Adelaida. 992 p.
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Neira, F.J., A.G. Miskiewicz i T. Trnski, 1998. Larvae of temperate Australian fishes: laboratory guide for larval fish identification. University of Western Australia Press. 474 p.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Sherborn, C.D., 1897. Notes on the dates of "The Zoology of the Beagle.". Ann. Mag. Nat. Hist. (Ser. 6) 20:483.
# Papir ginecològic de Lahun

El Papir ginecològic de Lahun, Papir mèdic de Lahun (també de Kahun) o UC32057 és un text de l'Antic Egipte datat del segle xix abans de la nostra era, que forma part dels Papirs de Lahun. És l'escrit egipci sobre medicina més antic conegut, i tracta temes com les malalties de les dones, la fertilitat, l'embaràs i l'anticoncepció.
La col·lecció, la va descobrir Flinders Petrie a El Lahun a l'abril i novembre del 1889 i va publicar-ne la traducció Francis Llewellyn Griffith el 1897, amb el títol The Petrie Papyri: hieratic papyri from Kahun and Gurob (principally of the Middle Kingdom).

## Descripció

Potser una còpia d'un text més antic, n'és semblant a altres de posteriors, com els Papirs de Berlín o el Papir Ebers. No inclou pas informació sobre el pronòstic de les malalties, una dada que no apareix fins al Papir Edwin Smith.
Té una longitud d'un metre per 32,5 cm d'amplada. Es va trobar molt fragment, la tercera pàgina s'hagué de recompondre a partir de quaranta-sis peces. Les dues primeres pàgines contenen dèsset seccions, moltes idèntiques a les del Papir Ebers, que segueixen la mateixa estructura: símptomes («Per a una dona que sofreix de...»), diagnòstic («...hauries de dir que...») i tractament («...hauries de prescriure per a açò...»). Els medicaments són substàncies com ara cervesa, llet de vaca, oli, fruita, etc., i a vegades se n'especifiquen les quantitats. En cap cas es fa esment de cirurgia. La tercera pàgina conté altres dèsset seccions d'estructura diferent que tracten sobre qüestions com ara el sexe d'un nonat o l'esterilitat.

## Referències

* ↑ Stevens, 1975, p. 949-952.
* ↑ Griffith, 1897, portada.
* 1 2 David, 1996, p. 123-124.
* ↑ Lipson, 1990, p. 400.
* 1 2 Griffith, 1897, p. 5.
* 1 2 Griffith, 1897, p. 6.
# Joan Colom i Agustí

Joan Colom i Agustí (Arenys de Mar, 1879 - Arenys de Mar, 1969) fou un pintor amb una trajectòria molt particular, ja que de l'impressionisme d'origen francès evolucionà cap al realisme espanyol i finalitzà realitzant pintures de paisatge arrelades a la tradició més catalana. També fou gravador i dibuixant, sobretot pels seus encàrrecs com a il·lustrador.

## Biografia

Fill d'un carrabiner, s'establí a Montrejau (Migdia-Pirineus), Figueres, Barcelona i Puigcerdà. Durant força anys treballà com a dependent de comerç. El 1899 anà a Sierra Leone i Fernando Poo amb una expedició comercial catalana, fent alguns estalvis alhora que emmalaltint.
Bàsicament autodidacte, es formà amb Ramon Alsina i Amills, estudià els grans mestres del Museu del Prado i des de 1909 viatjà sovint a París, rebent influència de l'impressionisme. Fou membre de l'associació Les Arts i els Artistes d'ençà que es fundà el 1910. Després de llargs viatges i de viure una colla d'aventures i desventures dignes d'una novel·la, Colom adquirí gran renom com a pintor impressionista i com a dibuixant. Concretament publicà al setmanari Papitu amb el pseudònim d'Adam i col·laborà en altres publicacions com Picarol, D'Ací i d'Allà, Mediterrània, Revista Nova, Iberia, La Mainada i Jordi. Així mateix il·lustrà diversos llibres. El 1924 encara pintà quadres amb influència clara de Pissarro, però més endavant retornà al realisme i narrà en els seus paisatges escenes populars i típiques de Catalunya.
De la seva obra cal destacar els paisatges pintats a l'oli i els aiguaforts. Tenia molt en compte l'ambientació i la llum pròpia de cada indret (com ara la llum metàl·lica en els paisatges maresmencs), i solia agrupar elements humans com ara fontades i aplecs, amb un sentit superb de la integració de la figura.
Exposà en diverses sales de prestigi, sobretot a París, com la Galeria Durand-Ruel el 1926; a Londres on s'exilià el 1937; Venècia; Pittsburgh; Barcelona i Arenys de Mar. Gran part de la seva obra figura al Museu d'Art Contemporani de Barcelona, al Museu Reina Sofia i alguna al Museu de Montserrat.
Morí als 85 anys a la casa que tenia al Turó del Maltemps d'Arenys de Mar. Les seves despulles reposen al Cementiri de Sinera.

## Referències

* 1 2 Castillo, pàgina 277
* ↑ GEC
* ↑ Socias, pàgina 77

## Bibliografia

* Castillo, Montserrat. Grans il·lustradors catalans del llibre per a infants, 1905-1939. Barcelona: Barcanova, 1997. ISBN 9788448903435.
* Socias, Jaume. Pintura Catalana en el castell de la Geltrú (en castellà). Barcelona: Selecta, 1976. ISBN 84-298-0429-3.

## Enllaços externs

* «Joan Colom i Agustí». Gran Enciclopèdia Catalana. Barcelona: Grup Enciclopèdia Catalana.
* Museo Nacional Centro de Arte Reina Sofía
# Abarema mataybifolia

Abarema mataybifolia és una espècie de llegum del gènere Abarema de la família Fabaceae.

## Referències

* ↑ Barneby & Grimes (1996), ILDIS (2005)

## Bibliografia

* Barneby, R.C. & Grimes, J.W. (1996): Silk Tree, Guanacaste, Monkey's Earring: A generic system for the synandrous Mimosaceae of the Americas. Part I. Abarema, Albizia, and Allies. Memoirs of the New York Botanical Garden 74(1): 1-292. ISBN 0-89327-395-3 (anglès)
* International Legume Database & Information Service (ILDIS) (2005): Genus Abarema (anglès)
# Whitley City

Whitley City és una concentració de població designada pel cens dels Estats Units a l'estat de Kentucky. Segons el cens del 2000 tenia 1.111 habitants.

## Demografia

Segons el cens del 2000, Whitley City tenia 1.111 habitants, 458 habitatges, i 296 famílies. La densitat de població era de 185,7 habitants/km².
Dels 458 habitatges en un 32,3% hi vivien nens de menys de 18 anys, en un 38,6% hi vivien parelles casades, en un 20,7% dones solteres, i en un 35,2% no eren unitats familiars. En el 31,9% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,89.
Per edats la població es repartia de la següent manera: un 25,6% tenia menys de 18 anys, un 10,6% entre 18 i 24, un 28,1% entre 25 i 44, un 23% de 45 a 60 i un 12,7% 65 anys o més.
L'edat mediana era de 35 anys. Per cada 100 dones de 18 o més anys hi havia 88,8 homes.
La renda mediana per habitatge era de 18.654 $ i la renda mediana per família de 18.702 $. Els homes tenien una renda mediana de 29.306 $ mentre que les dones 22.500 $. La renda per capita de la població era d'11.659 $. Entorn del 28,9% de les famílies i el 38,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whitley City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Whitley City». American Fact Finder. Oficina del Cens dels Estats Units, 12-01-2010.
# Vlotho

Vlotho (pronunciat en alemany) és un municipi del districte de Herford, a l'estat de Rin del Nord-Westfàlia, a Alemanya.

## Geografia

Vlotho es troba al costat del riu Weser, al sud de Wiehengebirge, fent frontera amb Ravensberger Hügelland a l'oest, Lipperland al sud i el Weserbergland a l'est. El riu Weser transcorre a través de la ciutat de l'est al nord separant la part nord-oriental del poble, Uffeln, de la resta. El punt més alt és el Bonstapel.

### Divisions del poble

* Exter
* Uffeln
* Valdorf
* Vlotho

## Història

Les primeres referències al Vlotho es remunten a l'any 1185. El 1248, va guanyar el seu estatus de ciutat, però el perdé per motiu de la pestil·lència i de la guerra. Els anys 1600, Vlotho s'anà erigint com una localització industrial, sobretot pel que fa a la indústria del paper. el 1650, Vlotho recuperà el dret a tenir un mercat, i el 1719 tornà a ser una ciutat independent. S'hi construí un port fluvial i així Vlotho esdevingué un important centre de la de la indústria del cigar, la maquinària i el tèxtil. El 1875 s'hi construí així mateix una estació ferroviària, i el 1928 un pont va substituir el ferry a través del Weser. El 1869, Vlotho es va unificar amb les comunitats d'Exter i Valdorf. El 1973, Uffeln es va unir també al municipi de Vlotho.

## Economia

La major part de l'economia local es basa en l'emergent indústria turística.

## Llocs per veure

* Castell de Vlotho (s. XIII)
# Aberdeen (Dakota del Sud)

Aberdeen —Ablíla en lakota — és una població dels Estats Units a l'estat de Dakota del Sud. Segons el cens del 2000 tenia 24.658 habitants.

## Demografia

Segons el cens del 2000, Aberdeen tenia 24.658 habitants, 10.553 habitatges, i 6.184 famílies. La densitat de població era de 734,6 habitants per km².
Dels 10.553 habitatges en un 27,3% hi vivien nens de menys de 18 anys, en un 47% hi vivien parelles casades, en un 8,9% dones solteres, i en un 41,4% no eren unitats familiars. En el 34,9% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,86.
Per edats la població es repartia de la següent manera: un 21,8% tenia menys de 18 anys, un 14,1% entre 18 i 24, un 26,4% entre 25 i 44, un 20,4% de 45 a 60 i un 17,2% 65 anys o més.
L'edat mediana era de 36 anys. Per cada 100 dones de 18 o més anys hi havia 85,3 homes.
La renda mediana per habitatge era de 33.276 $ i la renda mediana per família de 43.882 $. Els homes tenien una renda mediana de 30.355 $ mentre que les dones 20.092 $. La renda per capita de la població era de 17.923$. Entorn del 7,6% de les famílies i el 10,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Aberdeen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Aberdeen». American Fact Finder. Oficina del Cens dels Estats Units, 12-01-2010.
# María Dolores Marcos González

María Dolores Marcos González (Salamanca, 3 de gener de 1944) és una escriptora i política valenciana, diputada a les Corts Valencianes.

## Trajectòria

Llicenciada en Filosofia i Lletres, treballà com a professora d'ensenyament secundari i de 1967 a 1973 com a professora agregada d'Història Contemporània en la Universitat Autònoma de Madrid. Establerta a Alacant, s'afilià al PSPV-PSOE en 1975 i en fou candidata a les eleccions generals espanyoles de 1979, però no fou escollida. Més sort va tenir a les eleccions municipals espanyoles de 1979, en les quals fou elegida tinent d'alcalde de l'ajuntament d'Alacant.
Fou elegida diputada a les eleccions a les Corts Valencianes de 1983. Nomenada directora territorial de la Conselleria de Cultura Educació i Ciència a Alacant, va dimitir per a ser candidata del PSPV-PSOE per Alacant a les eleccions generals espanyoles de 1986, però no fou escollida. Sí que renovà mandat a les eleccions a les Corts Valencianes de 1987, i fou nomenada directora delegada de l'Institut Valencià de la Dona (1988-1990). No fou reelegida a les eleccions de 1995 i el 1997 va abandonar el PSOE.

## Obres

* La dama roja: memorias de Angelita Rodríguez (2004)

## Referències

* ↑ Fitxa de les Corts Valencianes
* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.340. ISBN 9788495484802.
* ↑ La dama roja Arxivat 2015-05-18 a Wayback Machine. al web de la UCLM
# Pelona

Pelonne és un municipi francès situat al departament de la Droma i a la regió d'Alvèrnia-Roine-Alps. L'any 2007 tenia 19 habitants.

## Demografia
### Població

El 2007 la població de fet de Pelonne era de 19 persones. Hi havia 12 famílies de les quals 4 eren unipersonals (4 homes vivint sols), 4 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 14 habitatges, 9 eren l'habitatge principal de la família, 2 eren segones residències i 3 estaven desocupats. 12 eren cases i 2 eren apartaments. Dels 9 habitatges principals, 7 estaven ocupats pels seus propietaris i 2 estaven llogats i ocupats pels llogaters; 2 tenien tres cambres, 4 en tenien quatre i 3 en tenien cinc o més. 5 habitatges disposaven pel capbaix d'una plaça de pàrquing. A 5 habitatges hi havia un automòbil i a 4 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Pelonne el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era d'11 persones, 9 eren actives i 2 eren inactives. Les 9 persones actives estaven ocupades(4 homes i 5 dones).. Totes les 2 persones inactives estaven jubilades.

### Activitats econòmiques

L'any 2000 a Pelonne hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Pelonne a l'INSEE.
* Évolution et structure de la population Fitxa amb el detall de dades de Pelonne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Josep Benet (mestre de capella)

Josep Benet fou un mestre de capella de Santa Maria de Vilafranca del Penedès. Es presentà per a les proves de mestre de capella de Santa Maria de Mataró el 1692.

## Referències

* ↑ Gregori i Cifré, Josep Maria; Cabot i Sagrera, Neus. Fons del Museu-Arxiu de Santa Maria de Mataró. Barcelona: Generalitat de Catalunya, Departament de Cultura i Mitjans de Comunicació, 2010.

## Bibliografia

CUSCÓ I CLARÓ, Joan. Butlletí de la Societat Catalana de Musicología. Mestres de capella i organistes a Vilafranca del Penedés durant els segles XVII i XVIII. 1997, nº 4, p. 205-212.
# Llebre de l'Himàlaia

La llebre de l'Himàlaia (Lepus oiostolus) és una espècie de llebre de la família Leporidae que viu a la Xina, l'Índia, el Nepal i Mongòlia.

## Referències

* Lagomorph Specialist Group 1996. Lepus oiostolus. Llista Vermella d'Espècies Amenaçades de la UICN 2006. Accedit a data 6 de maig del 2008.
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# Zola Predosa

Zola Predosa (en dialecte bolonyès: Zôla Predåusa) és un comune (municipi) de la Ciutat metropolitana de Bolonya, a la regió italiana d'Emilia-Romagna, situat uns 11 km a l'oest de Bolonya.
L'1 de gener de 2018 tenia 18.939 habitants.

## Ciutats agermanades

Zola Predosa està agermanat amb:
* Timrå, Suècia

## Referències

* ↑ «Resident population on 1st January 2018» (en anglès). ISTAT. [Consulta: 12 febrer 2019].

## Enllaços externs

* Zola Predosa - Lloc web oficial (italià)
# Vlora Çitaku

Vlora Çitaku (Kosovo, 10 d'octubre de 1980) és una política i diplomàtica kosovar, que des de 2015 és l'ambaixadora de Kosovo als Estats Units. Prèviament, havia sigut cònsol general de Kosovo a Nova York. Abans de formar part de la diplomàcia kosovar, Çitaku havia sigut entre 2011 i 2014 ministra d'Integració Europea de la República de Kosovo. Va abandonar el seu escó a l'Assemblea de Kosovo que ocupava durant dos mandats després de prendre el càrrec governamental. També havia sigut ministra d'Afers Exteriors en funcions entre el 18 d'octubre de 2010 i el 22 de febrer de 2011.
En l'adolescència es va convertir en intèrpret de grans agències de notícies occidentals a l'inici de la guerra de Kosovo. Çitaku va ser refugiada durant la guerra i va entrar en política l'any 1999. Inicialment, es va convertir en portaveu de l'Exèrcit d'Alliberament de Kosovo i es va unir al Partit Democràtic de Kosovo després de la formació del partit durant la postguerra. Defensa que ha trencat els estereotips en la política segons els quals un polític ha de ser un home gran.

## Referències

* ↑ «Çitaku dekretohet ambasadore në SHBA». [Consulta: 19 agost 2015].
* ↑ «Vlora Çitaku konsulle e Kosovës në Nju Jork». [Consulta: 19 agost 2015].
* ↑ «Ministrja e Integrimit Vlora Çitaku dhe Ministri i Brendshëm Bajram Rexhepi vizituan Berlinin». Arxivat de l'original el 2021-01-14. [Consulta: 19 agost 2015].
* 1 2 "Profile: Vlora Citaku- Kosovo's new challenge" Arxivat 2012-09-05 at Archive.is kijacnews.net 2 March 2010 Link retrieved 21 February 2011
* ↑ Minister Hyseni handed over the duty of the Foreign Minister, Ministry of Foreign Affairs of the Republic of Kosovo. Link accessed 20 October 2010

## Enllaços externs

* Perfil al web de l'Assemblea de Kosovo